**ΜΕΤΑΒΛΗΤΕΣ**

Για να αποθηκεύσουμε τα δεδομένα στη μνήμη του υπολογιστή, χρησιμοποιούμε τις **μεταβλητές**. Οι μεταβλητές είναι συμβολικά ονόματα που αναφέρονται σε δεδομένα τα οποία βρίσκονται σε κάποια θέση στη μνήμη του υπολογιστή. Κάθε φορά στη θέση αυτή μπορεί να αποθηκευτεί **μόνο μία τιμή**. Η χρήση μεταβλητών είναι αναγκαία για την επίλυση κάποιων προβλημάτων.

Στη γλώσσα Python υπάρχουν ορισμένοι κανόνες που πρέπει να ακολουθούμε σχετικά με το όνομα μιας μεταβλητής. Έτσι, για παράδειγμα, το όνομα μιας μεταβλητής δεν επιτρέπεται να ξεκινά με αριθμό, ούτε πρέπει να είναι όμοιο με κάποιο όνομα ενσωματωμένης συνάρτησης ή εντολής ή άλλης μεταβλητής. Καλό είναι να δίνουμε στις μεταβλητές ονόματα ενδεικτικά της σημασίας των δεδομένων που καταχωρούνται σε αυτές.

Για να δώσουμε τιμή σε μια μεταβλητή, χρησιμοποιούμε τον τελεστή ίσον «=», για παράδειγμα grade = 8. Διαβάζεται «Το grade να γίνει 8»

* Παράδειγμα:

1. Στον ακόλουθο κώδικα πόσες είναι οι μεταβλητές ;
2. Πώς λέγονται οι μεταβλητές και τι αντιπροσωπεύει η καθεμία;

#Start code here

pleura\_tetragonou = 34

Perimetros = 4 \* pleura\_tetragonou

print("H perimetros tou tetragonou einai ", Perimetros)

1. Προσθέστε τις κατάλληλες εντολές σε python ώστε :
   1. να υπολογίζεται το εμβαδόν του τετραγώνου
   2. να εμφανίζεται το εμβαδόν του τετραγώνου